Efterårsmøde - Vest
2025-11-01 09:30 - 15:30 (Europe/Copenhagen) | Rønbækskolen, lærerværelset, Ådalsvej 100, Hinnerup, 8382, Denmark
Kl. 9:30: Rundstykker til medbragt kaffe
Kl. 10:00: Foredrag ved Thomas Berthelsen

Kimen til en rhododendron-planteskole
Det startede med et ønske om at blive selvstændig og leve af plantedyrkning. Der havde ”altid” været mangel på rhododendron i et godt sortiment, men hvordan får man adgang til dem, og hvordan kan de formeres?
Foredraget handler om min vej fra beslutning, over ide og plan til praktisk formering af rhododendron og andre surbundsplanter i Basta Planter, med særlig vægt på forskellige formeringsmetoder.

Kl. 12:00: Frokostpause, husk madpakker og drikkevarer. Lotteri med fine gevinster.
Kl. 13:00: Foredrag ved Bodil Damsgaard
Opdatering på skjoldlus på rhododendron. Fra navngivning af den nye skjoldlusart Rhododendronskjoldlusen til gennemgang af den sidste nye viden om dens livscyklus, udbredelse, skade på planterne, værtsplanter, spredning, hvordan opdager man dem, samt hvad vi kan gøre til dagligt for at undgå yderligere spredning. Rhododendronskjoldlusens nærmeste slægtninge og andre arter, der går på rhododendron vil også blive nævnt. Ca. 50 min.
10 minutters pause, spørgsmål mm.
Workshop, hvor der er lejlighed l at se på skjoldlusens små nymfer i mikroskop. Der vil være mulighed for test af medlemmers egne rhododendronblade i begrænset omfang. Ca. 30 min.
Mine erfaringer med rhododendronforædling. Fortælling om 30 års erfaring med forædling af rhododendron, forædlingsmål, eksperimenter og resultater. Ca. 30 min.
Kl. 15:00: Foreningen er vært ved eftermiddagskagen til jeres medbragte kaffe/the
Rønbækskolen, lærerværelset. Indgang i gavl (midterblok). Ådalsvej 100, 8382 Hinnerup

Tilmelding: Senest 25. oktober 2025 til Niels Berg; Tlf.: 22403340 eller Mail: hinnerup@nielsberg.dk

Pris 50 kr. pr. prs. som dækker udgifterne til bl.a. rundstykker og kage. Medbring selv frokost og drikkevarer.
På dagen modtager vi både kontanter og MobilePay 53925.
